kardosdrur/scandi-wiki huggingface dataset:
Thorsminde

Thorsminde (eller Torsminde) ligger i det nordlige Vestjylland og er en fiskeriby med . Den ligger i Sønder Nissum Sogn omtrent midt på landtangen der adskiller Nissum Fjord og Vesterhavet. Byen hører til Holstebro Kommune og er beliggende i Region Midtjylland.

Sandbankerne ud for Thorsminde er udpeget som habitatområde (H254).

Thorsminde fiskerihavn 

Nissum Fjords afløb til Vesterhavet gennembrød den klitrække, der lukker for fjorden, ved en stormflod 1741 og holdt sig åben til 1804, men viste sig siden hyppigere og hyppigere tilbøjelig til at sande til, så at det måtte holdes åbent ved fornyede udgravninger.

I 1868-1870 forsøgte et engelsk handelsselskab at etablere en kanal med sluse til at regulere vandstanden i Nissum Fjord, men dette projekt blev opgivet i 1885 på grund af tilsanding. Først i 1930 reetablerede den danske stat slusen med to afvandingsgennemløb og en kammersluse til skibene. Samtidig byggede staten også to læmoler på havsiden, og dermed startede fiskeriet fra stedet. Det voksede støt gennem årene og i 1960'erne var behovet for udbygninger så stort, at det til sidst lykkedes for lokale kræfter at få gennemført byggeriet af et havnebassin uden for slusen i 1967 – Vesthavnen.

Thorsminde Fiskerihavn havde i 1980’erne og 1990’erne omkring 75 hjemmehørende fiskefartøjer, og havnen har flere gange været brugt af op mod 100 tilrejsende fiskefartøjer. De seneste års stramninger i fiskeriet har påvirket Thorsminde, så der ved 40-års jubilæet i 2007 kun er omkring 25 fartøjer tilknyttet havnen.

Surfing 
Thorsminde er nu ved at blive en anerkendt surfdestination. På sydsiden af den sydlige store mole ved slusen forekommer der ved nordlig eller nordvestlig vind- og bølgeretning store bølger der er velegnet til surfing.

På den østlige side af byen findes Nissum Fjord, som er et godt sted at kitesurfe og windsurfe. Der udbydes lektioner ved den lokale campingplads, der stiller instruktører og udstyr til rådighed.

Strandinger 

Ud for Thorsminde strandede under Napoleonskrigene de to britiske orlogsfartøjer HMS St George (98 kanoner) og HMS Defence (74 Kanoner), tilhørende den britiske Østersøflåde 23. og 24. december 1811 under en voldsom storm. Det var den største stranding på vestkysten, og næsten hele besætningen på ca. 1.300 mand omkom. Der er i 1937 rejst en mindesten ud for forlisstedet , og i Strandingsmuseet vises udstilling om katastrofen og andre strandinger i området, der også var berørt af søslag under 1. verdenskrig.

Befolkningsudvikling

Kommunale forhold 
Tidligere lå Thorsminde i Ulfborg-Vemb Kommune.

Noter

Eksterne henvisninger 
 H. A. Olsen: "Analyse af den morfologiske udvikling på strandplanet nord for indsejlingen til Torsminde havn 1947-85" (Geografisk Tidsskrift, Bind 86; 1986)
 Borgerforeningens hjemmeside 
 Thorsminde Fiskerihavn 
 Thorsminde Strandingsmuseum 

Havnebyer i Danmark
Byer i Holstebro Kommune
EU-habitatområder i Danmark
Niels Juel-klassen

Niels Juel-klassen var en af Søværnets skibsklasser med tre enheder af typen korvet. Skibene er bygget på Aalborg Værft og blev søsat i perioden 1978-80. I perioden 1998-2000 fik alle tre enheder en såkaldt "mid-life update", hvor skibene blev gennemgribende renoveret og fik moderniseret sensor-, våben- og elektroniksystemerne.

F355 Olfert Fischer fungerede i en kort periode som skoleskib. Fra den 25. juni 2009 var alle tre korvetter oplagt på Flådestation Korsør, mens besætningerne påbegyndte omskoling for at kunne bemande fregatterne af Iver Huitfeldt-klassen, hvoraf den første indgik i flådens tal den 21. januar 2011.

Skibsklassens tre enheder var alle opkaldt efter berømte dansk-norske admiraler: Niels Juel (1629-97), Olfert Fischer (1747-1829) og Peter Tordenskiold (1690-1720).

Våben 
Niels Juel-klassens hovedformål var overflade- og antiluftkrigsførelse, til dette havde Niels Juel-klassen et fint udvalg af våben. Til at bekæmpe andre skibe havde klassen otte RGM-84 Harpoon-sømålsmissiler, og til bekæmpelse af fly havde skibene 12 styk Evolved Sea Sparrow og 12 styk FIM-92 Sea Stinger luftværnsmissiler. Desuden havde skibene som artilleri en 76 mm OTO Melare Compact M/71-kanon. Til bekæmpelse af ubåde, havde skibene otte 40 kg-dybdebomber, og til sidst, men ikke mindst, havde de til bekæmpelse af mindre trusler, syv 12,7 mm tunge maskingeværer (TMG) M/50.

Kommandostrygning og ophugning 
Den 18. august 2009 udgik klassen fra flådens tal ved en ceremoni på Flådestation Korsør. Ceremonien bestod af en parade, musik, et antal taler af blandt andet Forsvarschef Tim Sloth Jørgensen samt en efterfølgende reception. Efter afrigningen af skibene blev færdiggjort blev skibene solgt til ophugning hos firmaet H. J. Hansen den 3. januar 2013. Ophugningen finder sted i tørdokken på Lindøværftets tidligere område og firmaet forventer at over 95 procent af materialerne fra skibene kan genbruges. Skibene blev ophugget i løbet af februar 2013.

Skibe i klassen

Kilder og eksterne henvisninger 

 Forsvaret: Niels Juel-klassen
 Forsvaret: F354 Niels Juel
 Forsvaret: F355 Olfert Fischer
 Forsvaret: F356 Peter Tordenskiold
 Flådens Historie: Niels Juel-klassen
 Vaabenskjolde.dk 

Korvetter fra Danmark
IJ

Ĳ (IPA: . Nederlandsk: Het Ĳ) (på ældre kort også Y eller Ye) er en flod. Den var tidligere en bugt i provinsen Nordholland. Ĳ er kendt som Amsterdams havnefront og skiller stort set Amsterdam-Noord fra Amsterdam-Centrum.

Sail 
Siden 1975 afholdes hvert 5. år en sejlsportsregatta, SAIL Amsterdam. I fem døgn ligger der sejlskibe fra hele verden i Ĳet. Sail begynder med at alle skibene sejler ind i Ĳ (Sail in) fra Nordsøen via Nordsøkanal og afsluttes med, at de sejler ud igen (Sail Out, i 2015 'Thank You Parade').

Galleriet

Floder i Nederlandene
Amsterdam
Stilet

En stilet (it.: stiletto) er en kort daggert eller stikkniv med en tynd stiv klinge, som kan være enten trekantet eller rudeformet i tværsnit. Våbnets udformning gør det velegnet til at stikke en ridder i rustning ned med, fordi bladet er så tyndt og stift, at det kan hakkes igennem pladerne i rustningen. 
Stiletten kan også bruges til andre. Den fik sit gennembrud under renaissancen specielt i Venedig, fordi det var forbudt at gå med våben, så gik man med en stor kniv. 

Stilethælen har fået sit navn fra ligheden med våbenet og den fælles oprindelse i Italien.

Knivvåben
Mariam

Mariam er et arabisk kvindenavn. Navnet har flere alternative skrivemåder i forskskellige lande, som Mirjam, Mariam, Maryam, Miriam og Miryam. 

Navnet Mariam er en form for navnet Mary eller Maria. Man er ikke sikker på betydning af navnet, men man mener at navnet kan betyde "den elskede". Navnet er meget kendt i muslimske lande. I lande som Afghanistan og Iran er Mariam også navnet på planten tuberose.

Mirjam anses for hebraisk; navnet på Moses' søster. Den græske variant af navnet er Maria.

Pigenavne
Phil Anderson

Philip Grant Anderson (født 20. marts 1958 i London, England) er en tidligere australsk professionel landevejscykelrytter

I 1982 vandt han den hvide ungdomstrøje i Tour de France.

Eksterne henvisninger 

Mandlige cykelryttere fra Australien
Danmark Rundt-vindere
Stadil Fjord

Stadil Fjord er trods navnet en ferskvandssø  på 1.713 ha, (Geodatastyrelsen angiver dog søens areal til 1.623 ha baseret på nyere data, hvilket aktuelt gør den til Jyllands næststørste, efter  Mossø). Søen er beliggende 5 km nordvest for Ringkøbing, 1½ km fra Vesterhavet og 3 km nord for Søndervig. Det er en lavvandet næringsrig sø med en største dybde på kun  2,5 m. I den sydøstlige del ligger øen Hindø på ca. 80 ha, der er forbundet med fastlandet mod øst ved en lav bro. Der er offentlig adgang til Hindø efter en frivillig fredning i 1991.

Stadil Fjord, Ringkøbing Fjord og Vest Stadil Fjord udgjorde oprindeligt et stort sammenhængende område, men efter afvandinger er forbindelsen mellem fjordene  begrænset til en smal kanal fra Vest Stadil Fjord til Stadil Fjord og dennes afløb Vonå, der løber til Ringkøbing Fjord. Stadil Fjord modtager desuden vand fra Madum Å, Tim Å, Sund Å, Hover Å og nogle bække. I begyndelsen af 1990'erne fik fjorden tilført store mængder kvælstof og fosfor, hvilket medførte en dårlig vandkvalitet. Dette er imidlertid rettet op, så Stadil Fjord i dag er blandt Danmarks reneste søer.

Naturbeskyttelse 
Stadil Fjord er sammen med Vest Stadil Fjord udpeget til Ramsarområde – et beskyttet vådområde af international betydning. Det er også EF-fuglebeskyttelsesområde og en del af Natura 2000- område nr. 66 Stadil Fjord og Vest Stadil Fjord. Få kilometer mod syd ligger Ringkøbing Fjord, der også er Ramsarområde.

Noter

Eksterne kilder/henvisninger 

Søer i Ringkøbing-Skjern Kommune
Fredede arealer i Danmark
Ramsarområder i Danmark
Benoît Salmon

Benoît Salmon (født 9. maj 1974 i Dinan) er en tidligere professionel fransk cykelrytter. Han blev professionel i 1996.

Salmon vandt ungdomstrøjen i Tour de France i 1999. Samme år vandt han også Grand Prix du Midi Libre sammenlagt.

Hold 
 2005 Agritubel
 2004 Crédit Agricole
 2002 Phonak Hearing Systems
 2000 Ag2r Prévoyance
 1998 Casino
 1997 Lotto-Mobistar
 1996 Collstrop

Eksterne henvisninger 

Mandlige cykelryttere fra Frankrig
Greenland Contractors

Greenland Contractors er et selskab der ejes af MT Højgaard (67%) og Grønlands Selvstyre (33%) og indtil 1. oktober 2017 stod for den daglige drift af Thule Air Base ('TAB') i Grønland for det amerikanske luftvåben (USAF), og tidligere også på den nu nedlagte base Sondrestrom Air Base ('SAB') i Søndre Strømfjord.

Driften omfattede alt fra boliger, veje og transport, til værksteder, hospital og fritidsaktiviteter.

Før i tiden hed Greenland Contractors Danish Construction Corporation ('DCC'), senere Danish Arctic Contractors ('DAC'). Virksomheden skiftede navn til Greenland Contractors efter Grønlands Selvstyre blev medejer.

USAF ændrer holdning 
Greenland Contractors tabte kontrakten om Thule Air Base i 2014. En retsindstans i USA (Court of Federal Claims) konkluderede dog i maj 2015, at Exelis Services A/S, der i første omgang vandt, ikke kunne få kontrakten, da det kun var et dansk skuffeselskab.
Den 24. juli 2015 bekræftede MT Højgaard en mulig forlængelse af kontrakten, men måske på ændrede vilkår. Sermitsiaq skrev 1. august 2015 at 44 civile fyres på Pituffik (Thule Air Base).

Exelis er et spinoff fra Vectrus, der igen stammer fra ITT Corporation.

Exelis Services A/S skiftede senere navn til Vectrus Services A/S og flyttede til Lyngbyvej 20 i København, senere flyttet til Indiavej 1 København 2100.
Pr. 1. Oktober 2017 overtog Vectrus Services den daglige civile drift af Pituffik (Thule Air Base).

Ekstern henvisning 
 Greenland Contractors 

Virksomheder fra Grønland
Forsvarsvirksomheder i Danmark
Cisco Systems

Cisco Systems er et amerikansk multinationalt firma med 70.000 medarbejdere og en omsætning på 40 mia. USD (2010). Hovedkvarteret ligger i San Jose, California. Firmaet designer og sælger netværks og kommunikationsteknologi og service under fem mærker; Cisco, Linksys, WebEx, IronPort og Scientific Atlanta. I begyndelsen producerede Cisco kun multi-protokol-routerere til B2B-markedet men gradvist har firmaet diversificeret sig over i ligeledes også at sælge til B2C-markedet, med teknologi som VoIP, samtidig med at firmaet har udvidet sine tilbud til B2C-markedet.

Se også 
 Cisco-certificering

Referencer

Eksterne links 

 Cisco Systems Danmark

Etableret i 1984
It-virksomheder fra USA
Selskaber noteret på NASDAQ
Virksomheder i San Francisco
Elektronikvirksomheder fra USA
Telekommunikationsvirksomheder fra USA
Jean-Bertrand Aristide

Jean-Bertrand Aristide (født 15. juli 1953 i Port-Salut) er en haitiansk politiker og tidligere romersk-katolsk præst, som blev Haitis præsident i 1991, fra 1994 til 1996 og igen fra 2001 til 2004.

Eksterne henvisninger 

Haitis præsidenter
Politikere fra Haiti
Katolske præster
A-inspektion

A-inspektion er et finsk firma med en række aktiviteter indenfor transportområdet. A-inspektion syner biler, driver køreskoler og foretager forskellige former for tests af køretøjer. A-inspektion syner biler i landene omkring Østersøen

A-inspektion var tidligere aktiv i Danmark. Selskabet havde dog underskud på driften og havde i 2006 et underskud på 20 mio. kr. (Kilde: FDM). A-inspektion solgte herefter sine aktiviteter i Applus+.

Eksterne henvisninger 
A-inspektions danske website  

Virksomheder fra Finland
Bilsynsvirksomheder i Danmark
Gärsnäs slot

Gärsnäs (før 1658 ) er et slot i i det tidligere Ingelstad herred, Skåne, Sverige. Slottet er kendt siden 1300-tallet. 

Frem til midten af 1500-tallet tilhørte slottet den dansk-skånske familie Drefelt. I 1630 kom slottet til godsejer Falk Lykke. Han gennemførte en omfattende tilbygning. Falk Lykke beholdt Gersnæs til sin død. Da ægteskabet med Kirsten Rantzau var barnløst, overgik godset til familien Rantzau. Kort tid efter Roskildefreden i 1658, hvor Danmark tabte Skåne til svenskerne, overdrog Rantzauerne godset til den svenske krone. I dag er godset privatejet.

Eksterne henvisninger 
 Gärsnäs slott – Officiel hjemmeside
 Sylve Åkesson: Om Gärsnäs slott  
 Artcastle på Gärsnäs slott  

Slotte i Skåne
Pennant

Et pennant er en type vimpel ført af orlogsfartøjer som symbol på, at skibet er i tjeneste. Skibets pennant hejses normalt, når skibet indgår i flådens tal. Ud over pennanten bliver skibet også påført et pennantnummer, der angiver skibets type og dernæst et fortløbende nummer.

Søværnet
XD-Picture Card

xD-Picture Card er et udgået digital lagringsenhed, der primært anvendtes i digitale kameraer.

Historie 

Kortet blev udviklet af Olympus og Fujifilm og lanceret i juli 2002. Toshiba Corporation og Samsung producerede kortene for Olympus og Fujifilm.

xD kort bliver solgt under andre navn som Kodak, SanDisk, PNY, og Lexar, men kun Kodak har sit navn trykt på kortet. Da xD kort er dyre og det stort set ikke kan benyttes til andet end digitale kameraer, har SD overtaget næsten hele markedet.

I foråret 2010 (CES2010) understøttede alle nye Olympus kamera SD kort, men de har aldrig meldt officielt ud, at de går bort fra xD. Highend DSLR cameras som bl.a. E-3 og E-5 understøtter fortsat Compact Flash. Der produceres i dag ingen nye kamera, der udelukkende benytter xD kort.

Fordele
 Indeholder intet disk-interface (beregnet til at simulerer blokstrukturen af en harddisk). Direkte adgang til NAND hardwaren.
 Meget lig med standarden for NAND chips. Modificerede xD læsere kan bruges til at læse NAND chips.

Ulemper
 Udvikles ikke yderligere.
 Kortet benytter en proprietær filformat som ejes af Fujifilm og Olympus. Der findes ingen offentlig dokumentation om dette format. Modsat f.eks. CF, der er helt åben og med tilgængelige specifikationer.
 Kan ikke følge med overførselshastigheden på andre kort. F.eks. kan det kun overføre mindre end 10% af en CF eller SD kort (målt i sep. 2009).
 Direkte efterfølger til Smart Media kortet og har derfor ikke indbygget logik til at håndterer fejl. Dette kan fører til en kortere levetid hvis hukommelsescellerne svigter.
 Generelt dyre end andre korttyper.
 Mange nye Fujifilm og Olympys kamera understøtter nu SD eller CF kort.
 Lille øvre grænse for lagerkapicitet. I januar 2009 var højeste kapacitet på 2 GB.
 Selv om kortet er mindre end de oprindelige SD og MS kort, er det i dag større end konkurrenternes reducerede kort (microSD og Memory Stick Micro).

Overførsleshastighed
Teoretisk overførselshastighed

Flash-lagre
Randstad

Randstad er en sammenhængende metropolregion (en konurbation) i Holland. Den består af de fire største hollandske byer (Amsterdam, Rotterdam, Haag og Utrecht), samt de omkringliggende områder. Afhængig af definitionen på og afgrænsningen af Randstad kan man sætte befolkningstallet til mellem 6,6 og 8,4 millioner (ultimo 2021). Med 6,8 mio. indbyggere på 4.300 km² i de mest tætbefolkede dele op til 8,4 mio. indbyggere på 8.300 km² (ultimo 2021)(det samlede indbyggertal i de fire provinser Nord-Holland, Syd-Holland, Utrecht og Flevoland) (over 47% af Hollands befolkning) er det en af de største konurbationer i Europa. Hovedbyerne er Almere, Amsterdam, Delft, Dordrecht, Gouda, Haarlem, Hilversum, Leiden, Rotterdam, Haag, Utrecht og Zoetermeer.

Byerne i Randstad danner mere eller mindre en halvmåne eller kæde. Denne form har givet Randstad sit navn (rand betyder kant og stad betyder by). Området der er omsluttet af de større byer kaldes det grønne hjerte (Groene Hart).

Metropolregionen har givet navn til Regio Randstad, som er et formelt regionalt samarbejde mellem fire af Hollands provinser: Noord-Holland, Zuid-Holland, Utrecht og Flevoland.

Eksterne link 
Region Randstads hjemmeside

Nederlandsk geografi
Forsvarsforliget 2005-2009

Forsvarsforliget 2005-2009 var et politisk forlig om det danske Forsvar, som indebar en del omstruktureringer.

Forliget består af en forligstekst med fire tilhørende bilag dækkende materielskitse, deployerbare kapaciteter, samtænkning af civil og militær indsats og kommissorium for arbejdsgruppe vedrørende samling af det statslige redningsberedskab og forsvaret.

Forliget blev indgået blot 45 dage efter at Søren Gade var blevet forsvarsminister.

Forberedelsen til forliget er beskrevet i TV-dokumentaren K-notatet.

Større ændringer 
 Mobiliseringsforsvaret afskaffes. Værnepligten reduceres - som hovedregel - til fire måneder. Den indledende uddannelse i Hæren blev efterfølgende benævnt Hærens Basis Uddannelse (HBU), mens uddannelse i forlængelse af værnepligten blev kaldt Hærens Reaktionsstyrke Uddannelse (HRU).
 Hæren reduceres til to brigader.
 Ubådsvåbenet nedlægges.
 Jordbaseret luftforsvar nedlægges.
 Der etableres funktionelle tjenester for personel, materiel, etablissement og regnskab.

Noter

Henvisninger 

Danmarks forsvarspolitik
Politik i 2005
Höör

Höör er et byområde med  indbyggere for Ringsøerne midt i Skåne og hovedby i Höörs kommun, Skåne län, Sverige.

Historie 
På grund af byens centrale beliggenhed var Höör allerede i middelalderen en betydningsfuld handelsplads. I 1858 kom jernbanen til egnen, og Höör blev til et betydende jernbaneknudepunkt. Stationsbygningen i Höör var på et tidspunkt Skånes største.

Kultur 
Höör er et centrum for musik. I byen findes både en sommeropera, en musikskole, en jazzklub og Kulturhuset Anders. Få kilometer syd for byen ligger Bosø Kloster fra Skånes danske tid.

Referencer

Eksterne henvisninger 

 Höör kommune 

Byer i Skåne län
Løgstør Bredning

Løgstør Bredning er et lavvandet område i Limfjorden. Det strækker sig vest for Aggersund og Løgstør, ned til Livø i syd, og over til nordspidsen af Mors i vest, og op til Vejlerne i Han Herred i nordvest. Området dækker over 34.000 ha, hovedsagelig fjord, men også lidt strandeng, og er udpeget til både Ramsarområde (1977), EF-fuglebeskyttelsesområde (1994) og EF-habitatområde (1998)
- et beskyttet vådområde af international betydning. Det er en vigtig lokalitet, især for rastende fugle og enkelte ynglefugle.

Se også 
 Natura 2000-område nr. 16 Løgstør Bredning, Vejlerne og Bulbjerg
 Frederik den VII's kanal

Eksterne kilder/henvisisninger 
 DOF basen
 Danmarks Miljøportal

Limfjorden
Fredede arealer i Danmark
Fuglebeskyttelsesområder i Danmark
Ramsarområder i Danmark
Bredninger i Danmark
Bredning
Ventilator Blues

"Ventilator Blues" er en sang fra det engelske rock ’n’ roll band The Rolling Stones, som findes på deres album fra 1972 Exile On Main St..

Sangen 

”Ventilator Blues” markerede den første og eneste gang guitaristen Mick Taylor fik anerkendelse, udover de regulære sangskrivere Mick Jagger og Keith Richards, for en sang. Men Taylors bidrag til sangen vides ikke nøjagtig hvor stor den er, og hans måde at starte sangen på bliver betragtet som en af hovedårsagerne til han blev krediteret . 

Bobby Keys på saxofon og trompet. Jim Price spiller trækbasun, mens Charlie Watts styrer trommerne, og Bill Wyman bass, hvor han jævnligt var fraværende til indspilningerne til Exile . Richards spillede elektrisk guitar med Taylors riff. Udover det spiller Taylor en af sine berømte soloer, over Jaggers stående spørgsmål til lytterne:

Optagelsen 

Optagelserne til ”Ventilator Blues” begyndte sent i 1971. The Stones besluttede at indspille størstedelen af denne sang nede i Richards hjem i Frankrig, Villa Nellcôte. Det var her, i en dårlig ventileret kælder, at sangen blev født . En kendt ting ved sanges optagelse er, at kælderen havde en tendens til at varme guitar strengene, og den lukkede atmosfære gav sangen en tydelig, om end udefineret, lyd. Richards fortæller:” På ”Ventilator Blues” fik vi nogle underlige lyde af noget der gik galt. Hvis noget er forkert glemmer man alt om det, og når man kommer tilbage dagen efter håber man at det har løst sig selv. Eller giver det en ordentlig skalle .” Optagelserne forsatte tidligt i 1972 på Sunset Sound Studios, Los Angeles.

Om sangen sagde Watts i 2003:”Vi øver altid ”Ventilator Blues” (til tour). Det er et fedt nummer, men vi kan aldrig spille den lige så godt som originalen. Der er altid noget, som ikke er helt rigtigt. Enten spiller Keith den en anelse anderledes, eller også gør jeg noget forkert. Det er et fabelagtig nummer, men også en smule vanskeligt. Bobby Keys skrev rytmesektionen, som er den intelligente del af sangen. Bobby sagde:” Hvorfor gør du ikke sådan her?”, så Bobby stod ved siden af mig og klappede, og jeg fulgte hans timing. Sammenlignet med ” Take Five” er det ingenting, men det slog mig fuldstændig af pinden, og Bobby stod bare der og klappede, mens vi lavede nummeret – det er aldrig lykkes os at få det til at hænge sammen igen siden .”

Sangen er kun blevet sunget live en gang på Pacific Coliseum i Vancouver, B. C som starten på 1972 North American Tour for at promovere Exile.

Eksterne henvisninger 

Officiel tekst 
Hør Rolling Stones ”Ventilator Blues”

Fodnote 

Rolling Stones-sange
Audacity

Audacity er et gratis digitalt lyd-redigeringsprogram, der er tilgængeligt på Windows, Mac OS X, Linux og andre styresystemer. Audacity blev startet af Dominic Mazzoni og Roger Dannenberg på Carnegie Mellon University. Den 10. oktober 2011 var det det mest populære download på SourceForge, med 76,5 millioner downloads. Audacity vandt prisen SourceForge Bedste Multimedia Projekt valgt af fællesskabet i 2007 og 2009.

Eksterne henvisninger 

 Audacitys websted

Referencer 

Musikprogrammer
Fri software
Audio video-relaterede programmer til Linux
Multimedieprogrammer til OS X
Multimedieprogrammer til Windows
Sjöbo

Sjöbo er et byområde i det sydlige Skåne. Den er hovedby i Sjöbo kommune, Skåne län, Sverige.

Byen ligger cirka 25 kilometer nord for Ystad. Byens navn stammer fra, at den før har ligget mellem et par moser og åbne vandområder.

Hvert år siden 1864 er der et stort hestemarked i byen. Det er Skånes og Sveriges størte hestemarked. Sjöbo ligger i en egn med gamle markedstraditioner.

Eksterne henvisninger 
 Kommunens hjemmeside 

Byer i Skåne län